“Dori-Darmon” aksiyadorlik kompaniyasini boshqarish samaradorligini va “Oʼzmedimpeks” davlat unitar korxonasining moliyaviy barqarorligini oshirish chora-tadbirlari toʻgʻrisida
(resolution, 2023-09-12)

“Dori-Darmon” AKda korporativ boshqaruvning zamonaviy uslublarini joriy qilish, “Oʼzmedimpeks” DUKning moliyaviy barqarorligini oshirish, shuningdek, respublika aholisi va tibbiyot muassasalarining dori vositalariga boʻlgan ehtiyojini taʼminlash maqsadida Vazirlar Mahkamasi qaror qiladi: 6. Oʻzbekiston Respublikasi Moliya vazirligi oʻn besh kunda “Dori-Darmon” AKga 150 mlrd soʻm miqdorida 2 foizli budjetdan ssudani belgilangan tartibda ikki yillik imtiyozli davr bilan yetti yil muddatga bersin. 7. “Dori-Darmon” AKga 2017-yil yakunlari boʻyicha olingan daromadni, istisno tariqasida, dividendlar hisoblamasdan kompaniyaning moliyaviy barqarorligini oshirish va keyinchalik “Dori-Darmon” AK ustav kapitalini kapitallashtirish uchun yoʻnaltirishga ruxsat berilsin. 8. Oʻzbekiston Respublikasi Sogʻliqni saqlash vazirligi, Moliya vazirligi, “Oʼzmedimpeks” DUKning: Oʻzbekiston Respublikasi Sogʻliqni saqlash vazirligi tomonidan cheklangan savdo ustamalarini qoʻllamagan holda 300 mlrd soʻm miqdorida ajratilgan foizsiz budjet ssudasi hisobidan “Oʼzmedimpeks” DUK xarid qilgan dori vositalari va tibbiyot buyumlarini, istisno tariqasida, Sogʻliqni saqlash vazirligiga topshirish; Oʻzbekiston Respublikasi Sogʻliqni saqlash vazirligi va uning hududiy boshqaruv organlari, shuningdek, davlat tibbiyot tashkilotlari oʻrtasida dori vositalari hamda tibbiyot buyumlarini sotish uchun toʻgʻridan-toʻgʻri shartnomalar tuzish; Oʻzbekiston Respublikasi Sogʻliqni saqlash vazirligining Moliya vazirligi tomonidan ajratilgan 300 mlrd soʻm miqdordagi foizsiz budjet ssudasining 260 mlrd soʻmini 2019-yil 1-iyulgacha, qolgan 40 mlrd soʻmini 2019-yil 1-dekabrgacha boʻlgan muddatda qoplashi toʻgʻrisidagi taklifiga rozilik berilsin. 9. Belgilab qoʻyilsinki, ushbu qarorning 8-bandiga muvofiq dori vositalari va tibbiyot buyumlarini sotishdan tushgan mablagʻlar Oʻzbekiston Respublikasi Sogʻliqni saqlash vazirligining maxsus gʻaznachilik shaxsiy hisobraqamida jamlanadi. 10. Oʻzbekiston Respublikasi Moliya vazirligi Sogʻliqni saqlash vazirligi, hududiy sogʻliqni saqlash boshqarmalari va davlat tibbiyot boshqarmalarining rasmiy talablariga koʻra, ular tomonidan ushbu qarorning 8-bandida nazarda tutilgan tartibda yetkazib berilgan dori vositalari va tibbiyot buyumlari uchun hisob-kitob qilishga zarur budjet mablagʻlari boʻyicha ularning xarajatlar smetasiga tegishli oʻzgartirishlar kiritilishini taʼminlasin. 11. Oʻzbekiston Respublikasi Sogʻliqni saqlash vazirligi Qoraqalpogʻiston Respublikasi Sogʻliqni saqlash vazirligi, Toshkent shahar sogʻliqni saqlash bosh boshqarmasi, viloyatlar sogʻliqni saqlash boshqarmalari va “Oʼzmedimpeks” DUK bilan birgalikda dori vositalari va tibbiyot buyumlarini tasdiqlangan taqsimot asosida qabul qilish-topshirish hamda ikki oy muddatda ularning respublika, viloyat va tuman darajasidagi davlat tibbiyot tashkilotlariga yetkazib berilishini taʼminlasin. 12. Oʻzbekiston Respublikasi Sogʻliqni saqlash vazirligi Moliya vazirligi hamda Xususiylashtirilgan korxonalarga koʻmaklashish va raqobatni rivojlantirish davlat qoʻmitasi bilan birgalikda uch oy muddatda: “Oʼzmedimpeks” DUKning foizsiz budjet ssudasidan maqsadli va samarali foydalanishini oʻrganish; “Oʼzmedimpeks” DUK faoliyatini yanada takomillashtirish yuzasidan takliflar kiritilishini taʼminlasin. 13. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Abduxakimov, Oʻzbekiston Respublikasi Sogʻliqni saqlash vaziri A.K. Shadmanov va Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi raisining birinchi oʻrinbosari N.Sh. Sharipov zimmasiga yuklansin.